יורי קובלצ'וק

יורי ולנטינוביץ' קובלצ'וק (ברוסית: Ю́рий Валенти́нович Ковальчу́к; נולד ב-25 ביולי 1951, לנינגרד) הוא יזם ותעשיין רוסי, בעל המניות הראשי בבנק הפרטי "רוסיה". בתקופה הסובייטית עסק בעבודה מדעית ומדעית-ניהולית, היה ממנהלי המכון לפיזיקה וטכנולוגיה על שם אברם יופה בלנינגרד.

נכון ל-2022, מגזין פורבס העריך את הונו ב-1.3 מיליארד דולרים.https://www.forbes.ru/profile/yurii-kovalchuk

 ביוגרפיה 
הוא נולד במשפחתו של ההיסטוריון הסובייטי ממוצא אוקראיני ולנטין מיכאילוביץ' קובלצ'וק (1916–2013). בשנת 1974 סיים את לימודיו בפקולטה לפיזיקה באוניברסיטת לנינגרד. דוקטור למדעי הפיזיקה והמתמטיקה (1985). בשנים 1987–1991 היה מנהל המכון לפיזיקה וטכנולוגיה על שם יופה.

מאז פברואר 1991 שימש כסגן יו"ר דירקטוריון איגוד המיזמים המשותפים של סנקט פטרבורג. בשנת 1991 התמנה לנשיא המרכז לטכנולוגיה ופיתוח מתקדם. בשנים אלה התקרב לאחים פורסנקו ולולדימיר פוטין. בשנת 1996 הקימו יחד את הקואופרטיב "אוזרו" שרכש דאצ'ה ליד פריאוזרסק.Dynamic tycoon is close associate of Putin Статья Julian Evans в газете The Times 27 мая 2006 г.«Национальная медиагруппа» Ковальчука купила таблоид", polit.ru

מאז נובמבר 2000 כיהן כיו"ר דירקטוריון המרכז הצפוני למחקר אסטרטגי "צפון-מערב" בסנקט פטרבורג; מיוני 2005 עד יוני 2012 שימש כיו"ר דירקטוריון בנק "רוסיה".Юрий Ковальчук покидает пост главы совета директоров банка «Россия» בשנת 2008, היה מעורב בהקמת "National Media Group (הכוללת את REN TV, הערוץ הראשון, הערוץ החמישי, עיתון איזווסטיה ועוד).100 богатейших бизнесменов России 2010 // Forbes.ru

על פי העיתון "ודומוסטי", קובלצ'וק הוא אחד הבעלים הגדולים של נדל"ן מסחרי ברחוב טברסקאיה במוסקבה.

ב-20 במרץ 2014 הוא הוכנס לרשימת הסנקציות שארצות הברית הטילה נגד אזרחים רוסים שהיו מעורבים בסיפוח קרים. בהצהרת מחלקת האוצר האמריקני נאמר כי קובלצ'וק הוא חלק מה"חוג הפנימי" של פוטין ומשמש בתור "הקופאי האישית" שלו. גם בנק "רוסיה" שבשליטת קובלצ'וק הוכנס תחת הסנקציות והפך לגוף המשפטי היחיד שהוזכר במפורש ברשימת הסנקציות.

 משפחתו 
מאפריל 2006 ועד דצמבר 2008, בנו של יורי קובלצ'וק, בוריס קובלצ'וק, היה מנהל מחלקה בממשלת הפדרציה הרוסית ליישום פרויקטים לאומיים עדיפים. כאשר בוטלו "הפרויקטים הלאומיים", עבר קובלצ'וק עבר לעבוד כסגן מנהל רוסאטום, ובסוף שנת 2009 מונה לראש חברת אינטר רא"ו הממשלתית, מפעילת המונופול שאחראית לייבוא וייצוא חשמל. במאי 2024 מונה בוריס קובלצ'וק ליו"ר לשכת החשבון של הפדרציה הרוסית.

אחיו הבכור, מיכאיל קובלצ'וק, נשיא מכון קורצ'טוב. על פי חלק מהעיתונים ברוסיה היה היה מיוזמי הרפורמה באקדמיה הרוסית למדעים. לפי טענות שונות חברי האקדמיה סירבו למנותו לראש המכון לקריסטל של האקדמיה והוא השתמש בידידותו של אחיו עם הנשיא כדי להוביל את הרפורמה, באחד הראיונות אמר מיכאיל כי "האקדמיה צריכה למות כמו האימפריה הרומית".

 הערות שוליים 

קטגוריה:מיליארדרים רוסים
קטגוריה:פיזיקאים סובייטים
קטגוריה:בנקאים רוסים
קטגוריה:סנקט פטרבורג: אישים
קטגוריה:מתמטיקאים רוסים
קטגוריה:בוגרי אוניברסיטת סנקט פטרבורג
קטגוריה:יזמים
קטגוריה:תעשיינים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1951